Мікалай Вінар – аўтар двух буйных прац, адна з якіх прысвечана гісторыі Навагрудка, а другая – гісторыі Любчы. Першая з іх так і не была надрукавана, а другая (як лічыцца, больш удалая; навагрудскі гісторык М. Гайба называе яе найбольш поўным на той час даследаваннем гісторыі Любчы) выйшла ў “Новым жыцці” ў 1977 г. – у год смерці аўтара. На жаль, у гэтую публікацыю пад назвай “Любча: старонкі гісторыі” увайшоў не ўвесь тэкст працы Вінара. Публікацыя ахоплівае падзеі ад пачатку ХХ ст., у той час як машынапісны экзэмпляр уключае звесткі з гісторыі пасёлка пачынаючы са старажытных часоў.